Όγκουστιν Ρούμπιτ

Ο Όγκουστιν Κουέρο Ρούμπιτ (αγγλικά: Augustin Cuero Rubit) (Χιούστον, 14 Αυγούστου 1989) είναι Αμερικανός επαγγελματίας καλαθοσφαιριστής. Με ύψος 2,03 μέτρα αγωνίζεται ως πάουερ φόργουορντ στην ομάδα της Ουνικάχα Μάλαγα.

 Σταδιοδρομία στο κολέγιο 
Ως πρωτοετής στη σεζόν 2010-11, ο Ρούμπιτ ξεκίνησε στην πλειοψηφία των αγώνων. Είχε μέσο όρο 13.1 πόντους και 11.0 ριμπάουντ ανά αγώνα. Τα συνολικά ριμπάουντ τον κατέταξαν 1ο στην περιφέρεια του και 6ο πανεθνικά. Στο τέλος της σεζόν, ο Ρούμπιτ ονομάστηκε στην τρίτη καλύτερη All-conference ομάδα και ο καλύτερος πρωτοετής της χρονιάς. 

Στη δεύτερη σεζόν του, έγινε μία από τις βασικές επιλογές στο σκοράρισμα για τους Τζάγκουαρς, οδηγώντας την ομάδα με 15.2 πόντους ανά αγώνα. Συνέχισε με 9.2 ριμπάουντ και 0.9 κοψίματα ανά αγώνα, κερδίζοντας τις διακρίσεις All-Sun Belt και NABC All-District πρώτη ομάδα.

 Επαγγελματική σταδιοδρομία 
Στην πρώτη του σεζόν (2014-15) στην Ευρώπη, αγωνίστηκε με τη γερμανική Τάιγκερς Τίμπινγκεν.  
Τη σεζόν 2015-16, εντάχθηκε στη Ράτιοφαρμ Ουλμ. Στις 30 Ιουνίου 2017, υπέγραψε με τη Μπρόζε Μπάμπεργκ. 

Στις 8 Ιουλίου 2019, υπέγραψε διετές συμβόλαιο με τον Ολυμπιακό. Τον Ιούνιο του 2020, έμεινε ελεύθερος από τους ερυθρόλευκους. 

Στις 15 Ιουλίου 2020, ανακοινώθηκε η απόκτησή του από τη Ζάλγκιρις Κάουνας με συμβόλαιο για 1+1 ετών. Στις 14 Φεβρουαρίου 2021, κατέκτησε το Κύπελλο Λιθουανίας, νικώντας στον τελικό την Λιετκαμπέλις με σκορ 76-69. Στις 7 Ιουνίου κατέκτησε και το Πρωτάθλημα Λιθουανίας, αφού η Ζαλγκίρις κέρδισε στη σειρά των τελικών την Ρίτας 3-0. Στην Ευρωλίγκα μέτρησε 8.1 πόντους και 4.2 ριμπάουντ κατά μέσο όρο.

Στις 24 Αυγούστου 2021, ανακοινώθηκε από την Μπάγερν Μονάχου. Τη σεζόν 2021-22 στην Ευρωλίγκα μέτρησε 10.5 πόντους, 4.9 ριμπάουντ και 1.4 ασίστ ανά αγώνα. Στις 6 Ιουλίου 2022, ανανέωσε το συμβόλαιο του με την ομάδα για μία ακόμα σεζόν. Στις 30 Ιανουαρίου 2023, αναδείχτηκε για πρώτη φορά στην καριέρα του MVP του μήνα (Ιανουάριος) στην Ευρωλίγκα, αφού μέτρησε μέτρησε 17.8 πόντους και 21.0 PIR σε 5 αγώνες. Στις 19 Φεβρουαρίου 2023, κατέκτησε το κύπελλο Γερμανίας, αφού η Μπάγερν επικράτησε στον τελικό της Όλντενμπουργκ 90-78. Στις 24 Φεβρουαρίου, τέθηκε νοκ άουτ από το υπόλοιπο της σεζόν καθώς  υποβλήθηκε σε επέμβαση μετά τον τραυματισμό του στον αχίλλειο τένοντα. Τη σεζόν 2022-23 στην Ευρωλίγκα είχε 10.9 πόντους, 4.0 ριμπάουντ, 1.4 ασίστ και 13,8 PIR σε 20 ματς και 23:13 μέσο όρο συμμετοχής. 

Στις 25 Αυγούστου 2024, συμφώνησε με την Κουβέιτ SC.

Τον Αύγουστο του 2025, συμφώνησε με την λιθουανική Λιετκαμπέλις. Με την ομάδα είχε μέσο όρο 14 πόντους, 6.2 ριμπάουντ και 2.6 ασίστ ανά αγώνα σε 10 παιχνίδια. Έπαιξε επίσης σε 8 παιχνίδια στο EuroCup όπου είχε μέσο όρο 15.1 πόντους, 4.8 ριμπάουντ και 1.5 ασίστ ανά αγώνα. 

Στις 24 Νοεμβρίου 2025, ανακοινώθηκε από την ισπανική Ουνικάχα Μάλαγα. 

 Παραπομπές 

 Εξωτερικοί σύνδεσμοι 
 Προφίλ στους Σάουθ Αλαμπάμα Τζάγκουαρς 
 Προφίλ στο Realgm.com

Κατηγορία:Αμερικανοί καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Τάιγκερς Τίμπινγκεν
Κατηγορία:Καλαθοσφαιριστές Ράτιοφαρμ Ουλμ
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές Μπάγερν Μονάχου
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές λιθουανικών συλλόγων
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές γερμανικών συλλόγων